**РЕПУБЛИКА БЪЛГАРИЯ**

**СМЕТНА ПАЛАТА**

**ДОКЛАД ЗА РЕЗУЛТАТИТЕ ОТ ОСЪЩЕСТВЕНИЯ ПОСЛЕДВАЩ КОНТРОЛ ЗА ИЗПЪЛНЕНИЕ НА ПРЕПОРЪКИТЕ**

**по Одитен доклад**

**№ 0590300515 за извършен одит за съответствие при финансовото управление на Община Банско за периода от 01.01.2013 г. до 31.12.2014 г.**

Настоящият доклад е приет с Решение № 139 от 21.06.2018 г. на Сметната палата (Протокол № 21)

**І. ВЪВЕДЕНИЕ**

 На основание чл. 50, ал. 1 от Закона за Сметната палата и в изпълнение на т. 6 от Решение № 079 от 05.05.2017 г. на Сметната палата и Заповед № ПК-05-03-002 от 08.05.2018 г. на заместник-председател на Сметната палата е извършена проверка за изпълнението на препоръките по Одитен доклад № 0590300515 за извършен одит за съответствие при финансовото управление на Община Банско за периода от 01.01.2013 г. до 31.12.2014 г.

На основание чл. 49, ал. 1 от Закона за Сметната палата на кмета на Община Банско е изпратен доклад за резултатите от одита с осемпрепоръки за подобряване на управлението на публичните средства и дейности.

На основание чл. 49, ал. 3 от Закона за Сметната палата на председателя на Общинския съвет Банско е изпратен доклад за резултатите от одита с трипрепоръки за подобряване на управлението на публичните средства и дейности.

На основание чл. 50, ал. 2 от Закона за Сметната палата, в определения срок, кметът на Община Банско е уведомил председателя на Сметната палата за предприетите мерки за изпълнение на дадените препоръки, като е приложил документи, доказващи изпълнението им. Информацията до Сметната палата е изпратена с писма: изх. № 29-17-277 от 29.09.2017 г.[[1]](#footnote-1) и изх. № 29-17-277 (1) от 16.10.2017 г.[[2]](#footnote-2). Председателят на Общинския съвет Банско не е уведомил председателя на Сметната палата за изпълнението на препоръките.

Проверката има за цел да се установи съответствието между дадените препоръки в доклада по чл. 48, ал. 1 от Закона за Сметната палата, получената информация от кмета на Община Банско и действително предприетите мерки и извършени действия за изпълнението им.

**ІІ. РЕЗУЛТАТИ ОТ ИЗВЪРШЕНАТА ПРОВЕРКА**

1. **При осъществения последващ контрол за изпълнението на препоръките, дадени на кмета на Община Банско** **е установено:**
	1. **По препоръка 1.** *След оценка на риска и анализ на въведените контролни дейности да се въведат допълнителни адекватни контролни дейности в процеса на планиране и администриране на приходите по бюджета на общината, осигуряващи:*

*а) пълнота на информацията в данъчните декларации, по отношение на данните попълвани от физическите и юридическите лица и от служителите на общинската администрация;*

*б) минимизиране на идентифицираните рискове при администрирането на приходите от такси за ползване на детски градини и приходи от такси за ползване на пазари и тържища;*

*в) оповестяване на размера на преходния остатък от целевата субсидия за капиталови разходи, обектите, за които ще бъде изразходван* *и мотивите за това при приемането на бюджета на общината за съответната година.*

 От общинската администрация са идентифицирани рисковете, свързани с администрирането на приходите от местни данъци/такси и планирането на капиталовите разходи по бюджета на общината. Със Заповед № 09-18-170 от 02.05.2018 г. на кмета на Община Банско, началникът на отдел „Приходи“ е определен за отговорно лице за осъществяване на контрол относно пълнотата на информацията в данъчните декларации, по отношение на данните попълвани от физическите и юридическите лица и от служителите на общинската администрация.

В риск-регистъра на общинската администрация са включени идентифицираните и оценените рискове, въведени са допълнителни контролни дейности, с цел минимизирането на рисковете при администрирането на приходите от такси за ползване на детски градини и приходи от такси за ползване на пазари и тържища. Определени са срокове и отговорни длъжностни лица.

 Със Заповед № 09-18-171 от 02.05.2018 г. на кмета на Община Банско, директорът на Дирекция „Финансово-стопански дейности“ е определен за отговорно длъжностно лице за оповестяване на размера на преходния остатък от целевата субсидия за капиталови разходи, обектите, за които ще бъде изразходван и за изготвяне на мотиви за това при приемането на бюджета на общината за съответната година[[3]](#footnote-3).

**Препоръка 1 е изпълнена.**

* 1. **По препоръка 2.** *Да се въведе аналитична отчетност на разходите, финансирани с приходи от туристически данък.*

Определени са разходите, които ще се финансират със средства от събрания туристически данък: посетителски информационен център, информационно обслужване на туристите и рекламни материали; реклама на туристическия продукт и участие в туристически борси и изложения; организиране на събития и мероприятия с местно и национално значение; взаимодействия с туристически сдружения и други представители на туристическия бранш; дейности по категоризация на туристически обекти, които са в съответствие с чл. 11, ал. 2 от Закона за туризма (ЗТ).

Въведена е аналитична отчетност и разходите са отразени по съответните счетоводни регистри при спазване на утвърдената счетоводна политика и сметкоплан на общината.

Изготвен е отчет за изпълнението на Програмата за развитие в Община Банско за 2016 г. в съответствие с изискванията на чл. 12, т. 11 от ЗТ. Отчетът е изготвен по мероприятия и видове разходи, въз основа на данни от счетоводните регистри.

С Решение № 383, Протокол № 21 от 30.03.2017 г. на общинския съвет е приета Програма за развитие на труизма в Община Банско за 2017 г., по приоритетни дейности и разходи по направления[[4]](#footnote-4).

**Препоръка 2 е изпълнена.**

**1.3. По препоръка 3.** *Да се идентифицират и оценят рисковете, свързани с управлението и изпълнението на цикъла на обществените поръчки и да се въведат адекватни контролни дейности, които да гарантират законосъобразното осъществяване на процеса.*

В Риск-регистъра на общинската администрация, от отдел „Обществени поръчки и проекти“ са идентифицирани и оценени рисковете, свързани с управлението и изпълнението на цикъла на обществените поръчки, въведени са контролни дейности за минимизиране на рисковете, определени са срокове и отговорни служители.

В съответствие с разпоредбата чл. 244, ал. 1 от Закона за обществените поръчки (ЗОП), със заповед от 17.05.2017 г. на кмета на общината[[5]](#footnote-5) са утвърдени Вътрешни правила за управление на цикъла на обществените поръчки в Община Банско. Вътрешните правила определят: прогнозиране на потребностите от възлагане; изготвяне на график за възлагане на обществените поръчки; планиране, подготовка и провеждане на процедурите за възлагане; определени са служителите, отговорни за подготовката на процедурите, и реда за осъществяване на контрол върху тяхната работа (задълженията на отдел „Обществени поръчки“); получаване и съхраняване на заявления за участие, оферти и проекти и реда за определяне на състава и начина на работа на комисията за извършване на подбор на кандидатите и участниците, за разглеждане и оценка на офертите и за провеждане на преговори и диалог, както и на журито; сключване на договорите; проследяване изпълнението на сключените договори и за приемане на резултатите от тях; действията при обжалване на процедурите; провеждане на въвеждащо и поддържащо обучение на лицата, ангажирани с управлението на цикъла на обществените поръчки; документиране на всеки етап от цикъла на обществените поръчки; архивиране на документите, свързани с управлението на цикъла на обществените поръчки; поддържане на профила на купувача.

Съдържанието на вътрешните правила по чл. 244, ал. 1 от ЗОП е в съответствие с изискванията на чл. 140, ал. 1 от Правилника за прилагане на ЗОП, като правилата създават организация при управлението на цикъла на обществените поръчки, въвеждат контролни процедури, срокове и определят конкретни отговорни структурни звена и служители от общинската администрация.

Със заповед от 17.01.2017 г. на кмета на общината[[6]](#footnote-6) са определени конкретни длъжностни лица, отговорни за освобождаването на гаранциите за изпълнение на договорите, освобождаването им след съгласуване с лицето, отговорно за изпълнението на съответния договор, срок за изготвяне и представяне на справка за договорите, изпълнението на които е приключило през предходния месец.

Идентифицирането на рисковете, свързани с управлението и изпълнението на цикъла на обществените поръчки и въведените контролни дейности, осигуряват законосъобразното осъществяване на процеса[[7]](#footnote-7).

**Препоръка 3 е изпълнена.**

**1.4. По препоръка 4.** *Да внесе предложение в общинския съвет за актуализиране на Наредбата за реда за придобиване, управление и разпореждане с общинско имущество в Община Банско (НРПУРОИ) и привеждането ѝ в съответствие с изискванията на нормативните актове от по-висока степен.*

Със Заповед № 09-17-362 от 08.09.2017 г. на кмета на Община Банско[[8]](#footnote-8) е назначена комисия, която да изготви проект за изменение на НРПУРОИи привеждането ѝ в съответствие с изискванията на нормативните актове от по-висока степен.

НРПУРОИ е актуализирана с Решение № 597, Протокол № 31 от 21.12.2017 г. на общинския съвет[[9]](#footnote-9).

**Препоръка 4 е изпълнена.**

**1.5. По препоръка 5.** *Да внесе предложение в общинския съвет за приемане на стратегия за управление на общинската собственост за срока на мандата.*

С докладна записка № ОС-01-1898 от 11.01.2016 г. на кмета на Община Банско е внесено предложение в Общинския съвет Банско за приемане на Стратегия за управление на общинската собственост за периода 2015-2019 г.

С Решение № 91, Протокол № 6 от 29.01.2016 г. е приета Стратегията за управление на общинската собственост за срока на мандата[[10]](#footnote-10).

**Препоръка 5 е изпълнена.**

**1.6. По препоръка 6.** *Да внесе предложение в общинския съвет за определяне на земите от общинския поземлен фонд, които могат да се отдават под наем и аренда.*

С докладни запискина кмета общината са внесени предложения в общинския съвет за определяне на земите от общинския поземлен фонд, които могат да се отдават под наем и аренда за стопанските 2014/2105 г., 2015/2016 г., 2016/2017 г. и 2017/2018 г.

С Решения № 726 от 07.04.2014 г., № 727 от 07.04.2014 г., № 729 от 07.04.2014 г., № 804 от 16.09.2014 г., № 808 от 16.09.2014 г., № 1047 от 20.08.2015 г., № 116 от 22.02.2016 г. и № 349 от 27.02.2017 г. на общинския съвет са определени земите от общинския поземлен фонд, които могат да се отдават под наем и арендаза съответната стопанска година[[11]](#footnote-11).

**Препоръка 6 е изпълнена.**

**1.7. По препоръка 7.** *С вътрешен акт на кмета на общината да се определят вещите - общинска собственост, които подлежат на задължително застраховане.*

Със Заповед № 03-18-105 от 02.05.2018 г. на кмета на общината са определени вещите-общинска собственост, които подлежат на задължително застраховане, в съответствие с изискванията на чл. 9, ал. 3 от Закона за общинската собственост[[12]](#footnote-12).

**Препоръка 7 е изпълнена.**

**1.8. По препоръка 8*.*** *С вътрешен акт на кмета на общината, като част от СФУК, да се определи ред за изготвянето на отчетите за състоянието на общинската собственост* *и резултатите от нейното управление по видове и категории обекти.*

Със Заповед № 03-18-104 от 02.05.2018 г. на кмета на общината,като част от СФУК, е определен ред за изготвянето на отчетите за състоянието на общинската собственост и резултатите от нейното управление по видове и категории обекти, срок и отговорно структурно звено от общинската администрация.

 С докладна записка вх. № ОС-01-2143 от 13.01.2017 г. на кмета на общината в общинския съвет е внесен отчет за състоянието на общинската собственост и резултатите от нейното управление по видове и категории обекти за 2016 г. Отчетът е приет с Решение № 335 от 30.01.2017 г. на общинския съвет[[13]](#footnote-13)

**Препоръка 8 е изпълнена.**

1. **При осъществения последващ контрол за изпълнението на препоръките, дадени на Общинския съвет – Банско е установено:**

Препоръките към общинския съвет са идентични с препоръки №№ 4.5, 4.6 и 4.7 към кмета на общината, т.к. съгласно правната рамка изпълнението им е обвързано, като предложението на кмета на общината следва да бъде разгледано от общинския съвет, след което предложените промени да бъдат приети/отхвърлени от съвета. В тази връзка цялата информация, установена при проверката, на препоръките към кмета на общината е относима към препоръките, дадени на общинския съвет.

* 1. **По препоръка 1:** *НРПУРОИ да се приведе в съответствие с изискванията на нормативните актове от по-висока степен.*

С Решение № 597, Протокол № 31 от 21.12.2017 г. на общинския съвет[[14]](#footnote-14) са приети изменения и допълнение на НРПУРОИ и наредбата е приведена в съответствие с изискванията на нормативните актове от по-висока степен[[15]](#footnote-15).

**Препоръка 1 е изпълнена.**

**2.2. По препоръка 2:** *Да приеме Стратегия за управление на общинската собственост за срока на мандата си.*

С Решение № 91, Протокол № 6 от 29.01.2016 г. на Общинския съвет Банско[[16]](#footnote-16) е приета Стратегията за управление на общинската собственост за срока на мандата[[17]](#footnote-17).

**Препоръка 2 е изпълнена.**

**2.3. По препоръка 3:** *Да определи земите от общинския поземлен фонд, които могат да се отдават под наем и аренда.*

С Решения № 726 от 07.04.2014 г., № 727 от 07.04.2014 г., № 729 от 07.04.2014 г., № 804 от 16.09.2014 г. и № 808 от 16.09.2014 г. за стопанска 2014/2015 г.; Решение № 1047 от 20.08.2015 г. за стопанска 2015/2016 г.; Решение № 116 от 22.02.2016 г. за стопанска 2016/2017 г. и с Решение № 349 от 27.02.2017 г. за стопанска 2017/2018 г. на общинския съвет са определени земите от общинския поземлен фонд, които могат да се отдават под наем и аренда[[18]](#footnote-18).

**Препоръка 3 е изпълнена.**

**ІІІ. ЗАКЛЮЧЕНИЕ**

 Осъществената проверка по изпълнението на препоръките в Община Банско, дадени при извършен одит за съответствие при финансовото управление на Община Банско за периода от 01.01.2013 г. до 31.12.2014 г. показва, че от кмета на общината и общинския съвет са предприети мерки за изпълнението на всички дадени препоръки.

**Препис извлечение**

**ПРОТОКОЛ № 21**

от извънредно заседание на Сметната палата, проведено на 21.06.2018 г.

На заседанието присъстваха: Цветан Цветков, председател на Сметната палата, Горица Грънчарова-Кожарева и Тошко Тодоров, заместник-председатели на Сметната палата и проф. Георги Иванов, член на Сметната палата.

Отсъства: Емил Евлогиев.

|  |  |
| --- | --- |
| Приети одитни доклади | Мотиви при гласуване „против“ |
| **По т. 1:** Доклад за резултатите от извършения контрол за изпълнението на препоръките по Одитен доклад № 0590300515 за извършен одит за съответствие при финансовото управление на община Банско, за периода от 01.01.2013 г. до 31.12.2014 г.Начин на гласуване:Цветан Цветков, председател на СП – заГорица Грънчарова-Кожарева, зам.-председател на СП – заТошко Тодоров, зам.-председател на СП – за Проф. Георги Иванов, член на СП – заПротив – 0 | ………………………………………. |

1. Приложение № 1 [↑](#footnote-ref-1)
2. Приложение № 2 [↑](#footnote-ref-2)
3. Одитни доказателства №№ 1 - 3 [↑](#footnote-ref-3)
4. Одитно доказателство № 4 [↑](#footnote-ref-4)
5. Заповед № 09-17-194 от 17.05.2017 г. на кмета на общината [↑](#footnote-ref-5)
6. Заповед № 09-17-15 от 17.01.2017 г. на кмета на общината [↑](#footnote-ref-6)
7. Одитни доказателства №№ 5 и 6 [↑](#footnote-ref-7)
8. Одитно доказателство № 7 [↑](#footnote-ref-8)
9. http://bansko.bg/bg/Нормативни-и-административни-актове/Наредби/Действащи [↑](#footnote-ref-9)
10. Одитно доказателство № 8 [↑](#footnote-ref-10)
11. Одитни доказателства №№ 9 - 12 [↑](#footnote-ref-11)
12. Одитно доказателство № 13 [↑](#footnote-ref-12)
13. Одитни доказателства №№ 14 и 15 [↑](#footnote-ref-13)
14. http://obs.bansko.bg/Протоколи-и-решения/category/8-Мандат-2015-2019# [↑](#footnote-ref-14)
15. http://bansko.bg/bg/Нормативни-и-административни-актове/Наредби/Действащи [↑](#footnote-ref-15)
16. http://obs.bansko.bg/Протоколи-и-решения/category/8-Мандат-2015-2019# [↑](#footnote-ref-16)
17. Одитно доказателство № 8 [↑](#footnote-ref-17)
18. Одитни доказателства №№ 9 -12 [↑](#footnote-ref-18)